***Ликовна култура***

***Критеријуми оцењивања***

**Критеријуми:**

Оцењује се сваки рад, оценом од 1 до 5.

***Шта представља рад на часовима Ликовне културе*?**

Рад подразумева припрему за час(прибор и домаћи задатак), ангажовање у дискусији у току часа, бележење и скицирање у свесци и практичан рад(цртање, сликање, вајање).

Оцена за ангажовање на часу може да се добије на сваком часу за учествовање у дискусијама око уметничких питања, креативне идеје и добре одговоре. Процењују се разумевање суштине ликовне проблематике, вештине изражавања и саопштавања. Ове оцене могу значајно да поправе стање при закључивању оцене на полугодишту и крају школске године.

Оцена за доношење прибора добија се у току сваког полугодишта. За недоношење прибора добија се минус, а после другог минуса смањује се оцена за рад на часу.

Оцена за свеску (8. разред) добија се на крају сваког тромесечја. Оцењује се све оно што је требало да се забележи у току часа(наслов, скице, објашњења..) и да се уради код куће.

Домаћи задаци нису обимни ,али су важни због тога што су повезани са задацима који се раде на часу. Такође проширују знања из визуелних уметности, развијају и поспешују наклоност према ликовном наслеђу и светској културној баштини.

Практичан рад представља ликовни рад у различитим техникама визуелних уметности. Оцењују се радови који су рађени на часу . У зависности од околности некада се оцењују и радови који су довршени код куће. Радови за конкурс се могу да се завршаити код куће због често кратких рокова за слање, с тим што се очекује и верује ученицима да ће завршити рад самостално и предати га у предвиђеном року. Наставница, у случају да примети да рад није урадио ученик задржава право да провери аутентичност аутора(ученик треба да понови један мањи сегмент рада а затим се радови упореде и процени умешност). Радови за конкурс се такође оцењују само уколико су донети у предвиђеном року; после рока неће се оцењивати.

Критеријуми оцењивања су дефинисани у односу на врсту, обим и ниво умећа, вештина и усвојених знања прописаних наставним планом и програмом за предмет(разред). У свим разредима оцењује се решавање и креирање композиције. У зависности од тога у којој су мери решени композиција и задатак добија се одређена оцена.

На сваком раду оцењује се квалитет линија, грађење облика, односа облика и простор у композицији; познавање технике и материјала. Подразумева се да се у вишим разредима гледа и рачуна све оно што је савладано у претходним разредима и да се то примењује у наредном раду.

***5. разред-***креира облике(грађу и тродимензионалност облика) помоћу одговарајућих врста линија, међусобни однос облика-постављање елементарних композиција у којима се види однос величина облика, ритам и кретање; савладаност цртачких, сликарских, вајарских и колажних техника

***6. разред***-креира материјализацију облика описивањем грађе, текстуре, светлине и боје облика; у којој мери су савладане сликарске, колажне и цртачке технике.

***7. разред***-креира просторне композиције у којима се обраћа пажња на пропорционалност (делова композиције у односу на целину и пропорције облика: фигура, архитектуре и тд.) и равнотежу свих елемената композиције; у којој мери су савладане цртачке, сликарске, графичке технике и фотографија

**8. разред-**креира динамику композиције-функционисање елемената композиције (сродност и разнородност елемената, контраст, јединство и доминантно у композицији; апстраховање облика); у којој мери су савладане цртачке, сликарске, колажне технике и технике савремених медија.Обрађује се и речник ликовних појмова.

На једном раду се реализује један или више задатака предвиђених планом и програмом за тај разред. За сваки рад предвиђено је унапред који се задаци раде као и време реализације (1, 2, 3 или више часова) које се саопштава ученицима пре почеткa израде сваког задатка.Ученик је дужан да на полеђини папира напише своје име и препише са табле назив задатака.

Сваки рад(цртеж, слика итд.) оцењује се једном оценом у коју улази:

**1**) оствареност циљева, општих и посебних, односно стандарда; да ли је урађен предвиђени задатак-50% оцене

**2)** заинтересованост и посвећеност(труд и ангажованост на сваком часу)-30% оцене

**3)** маштовитост и оригиналност-10% оцене.Важно је да сваки ученик прикаже идеју на свој начин. Прецртавање од других, са табле и примера, на овом часу није пожељно.

**4)**напредовање у односу на претходни период -10% оцене

**Основни ниво**-ученици који нису склони визуелном изражавању имаће посебну помоћ, једноставније задатке у погледу стварања композиције и нижи критеријум оцењивања. Ипак, од њих се очекује да направе мали помак у односу на предходни рад, потруде се и испрате ритам школског програма, нарочито време реализације предвиђено за израду задатка.

**Средњи ниво**-одабира адекватан садржај и размишља о начину на који ће што боље представити своју идеју.

**Напредни ниво** (натпросечно талентовани ученици)-боље повезивање елемената у композицији, адекватна примена визуелних принципа као и развијање сопствених принципа функционисања елемената композиције.

***Таленат, посебно се не оцењује****.* ***Оцењивање ученика обавља се полазећи* *од******његових способности, степена спретности и умешности.******Присутан* *је*  *индивидуални приступ сваком ученику***. Уколико ученик нема развијене посебне способности, као и код даровитих ученика, приликом оцењивања узима се у обзир индивидуално напредовање у односу на сопствена претходна постигнућа, могућности и ангажовање. *На почетку рада* *у одељењу наставник процењује ниво сваког ученика и посматра напредак ученика током школске године.*